 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 684**

(protokols Nr. 24, 7. p.)

**Par nekustamā īpašuma “Ģērķi”, Kalsnavas pagasts, Madonas novads, nostiprināšanu zemesgrāmatā un nodošanu atsavināšanai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģistrācijas Nr. 2.1.3.6/24/1445) ar lūgumu izskatīt jautājumu par pašvaldības nekustamā īpašuma “Ģērķi”, Kalsnavas pagastā, Madonas novadā, ar kadastra Nr. 7062 011 0481, kopējā platība 5,5 ha, atsavināšanu.

Ar Kalsnavas pagasta padomes 2007. gada 21. februāra lēmumu Nr. 2.1 [..] izbeigtas zemes pastāvīgās lietošanas tiesības uz zemes vienību ar kadastra apzīmējumu 7062 011 0081 6 ha platībā .

Par minēto zemes vienību [..] ar Kalsnavas pagasta padomi noslēdza lauku apvidus zemes nomas līgumu.

Ar Kalsnavas pagasta padomes 30.05.2007. lēmumu Nr. 5.2 no zemes vienības ar kadastra Nr. 7062 011 0081 tika nodalīta 0,5 ha liela platība ēku uzturēšanai.

Ar Kalsnavas pagasta padomes 24.09.2008. lēmumu Nr. 10.1 (protokols Nr. 9) nolemts, ka zemes vienība ar kadastra apzīmējumu 7062 011 0481 5,5 ha platībā piekrīt pašvaldībai.

Atbilstoši Vidzemes apgabaltiesas zvērināta notāra Ģirta Dombrovska 21.06.2024. izdotajai mantojuma apliecībai, kas iereģistrēta aktu un apliecinājumu reģistrā ar Nr. 1716, par [..] mantinieci iecelta [..], kura ir mantojusi nomas tiesības uz zemi 5,5 ha platībā ar kadastra apzīmējumu 7062 011 0481.

Starp [..] un Madonas novada pašvaldību 26.06.2024. noslēgts lauku apvidus zemes nomas līgums Nr. 2.9.13/24/84 par zemes vienības ar kadastra apzīmējumu Nr. 7062 011 0481 5,5 ha platībā nomu.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu;* “Publiskās personas mantas atsavināšanas likuma*” 4. panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai”* *un 4. panta ceturtās daļas 8. punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt persona*, kurai Valsts un pašvaldību īpašuma privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums*,* kā arī tā paša likuma 8. panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā, noklausoties sniegto informāciju, ņemot vērā 13.11.2024. Uzņēmējdarbības, teritoriālo un vides jautājumu komitejas sēdes atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu “Ģērķi”, Kalsnavas pagasts, Madonas novads, ar kadastra numuru 7062 011 0481 5,5 ha platībā, pārdodot to [..].
2. Nekustamā īpašuma pārvaldības un teritorijas plānošanas nodaļai nostiprināt zemes īpašumu “Ģērķi”, Kalsnavas pagasts, Madonas novads, ar kadastra Nr. 7062 011 0481, zemesgrāmatā uz Madonas novada pašvaldības vārda.
3. Pēc zemes īpašuma nostiprināšanas zemesgrāmatā, Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu un virzīt jautājumu par nekustamā īpašuma atsavināšanu skatīšanai kārtējā finanšu un attīstības komitejas sēdē.

Domes priekšsēdētājs A. Lungevičs

*Čačka 28080793*